|  |  |  |  |  |
| --- | --- | --- | --- | --- |
| |  |  | | --- | --- | | ***ОДОБРЯВАМ:*** |  | |  | ***Миглена Павлова изпълнителен директор на АОП*** | |
| **СТАНОВИЩЕ\*** за осъществен контрол по чл. 233 от ЗОП |
| **ВЪЗЛОЖИТЕЛ** |
| |  |  | | --- | --- | | Наименование: | **Университетска многопрофилна болница за активно лечение /МБАЛ/ "Царица Йоанна - ИСУЛ" ЕАД - София /Старо наименование - Многопрофилна болница за активно лечение /МБАЛ/ "Царица Йоанна" ЕАД** | | Вид: | **Публичен** | | Партиден номер в РОП: | **494** | |
|  |
| **ПОРЪЧКА** |
| |  |  | | --- | --- | | Обект на поръчката: | **Доставки** | | Предмет:**Предметът на обществената поръчка е доставка на топлинна енергия на УМБАЛ „Царица Йоанна - ИСУЛ” ЕАД с адрес гр. София, ул." Бяло море"№8 за срок от 3 години.** | | | Прогнозна стойност: | **790000 BGN** | |
|  |
| **ПРОЦЕДУРА** |
| |  |  | | --- | --- | | Уникален номер в РОП: | **00494-2017-0020** | | Вид на процедурата: | **Договаряне без предварително обявление** | | Решение за откриване на процедурата: | **№ 44 от 12.07.2017 г.** | |
|  |
| **СТАНОВИЩЕ** |
| |  |  | | --- | --- | | Прилагано правно основание: | **Чл. 79, ал. 1, т. 3 от ЗОП** | | **Изисквания на ЗОП:**  -поръчката може да бъде изпълнена само от определен изпълнител, поради наличие на изключителни права, включително на права на интелектуалната собственост;  -не съществува достатъчно добра алтернатива или заместител и отсъствието на конкуренция не се дължи на изкуствено стесняване на параметрите на поръчката.    **Представени от възложителя мотиви и доказателства:**  В Агенцията по обществени поръчки е представено Решение № 44 от 12.07.2017 г. на изпълнителния директор на УМБАЛ „Царица Йоанна - ИСУЛ“ ЕАД за откриване на процедура на договаряне без предварително обявление.  Видно от поле IV.7) на Решението за откриване, прогнозната стойност на поръчката е 790 000 лв. без ДДС.  В поле V.2) на Решението се посочва, че на основание чл. 65, ал. 1 от ППЗОП, няма да бъде изпращана покана за участие в процедурата, а договор ще се сключи с дружеството – „Топлофикация София“ ЕАД, притежаващо изключителното право да предоставя услугите по “пренос на топлинна енергия” на лицензионната територия на гр. София.  В мотивите възложителят се позовава на Лицензия № Л-033-05/15.11.2000 г. за дейността „пренос на топлинна енергия на територията на София” и Лицензия № Л-031-02/15.11.2000 г. за дейността „производство на топлинна енергия” със същия териториален обхват, издадени на „Топлофикация София“ ЕАД, достъпни на електронната страница на Комисията за енергийно и водно регулиране (КЕВР) на интернет адрес http://www.dker.bg/firmi\_listbg.php?LIC=0&P=374&SP=395&OID= (позиция № 20).  Направена проверка в Регистъра на издадените лицензии за дейностите в енергетиката, поддържан от КЕВР, потвърди, че „Топлофикация София” ЕАДпритежава лицензия № Л-033-05/15.11.2000 г. за дейността „пренос на топлинна енергияна територията в гр. София“. Срокът на действие на лицензията е 20 години.    **Изводи:**  С разглежданата процедура на договаряне без предварително обявление се възлага доставката на топлинна енергия на УМБАЛ „Царица Йоанна - ИСУЛ“ ЕАД в гр. София, за срок от 3 години. Топлопреносното предприятие е длъжно да снабдява с топлинна енергия клиентите, присъединени към топлопреносната мрежа (вж. чл. 130, т. 1 от Закона за енергетиката (ЗЕ). Съгласно чл. 39, ал. 1, т. 2 от ЗЕ, преносът на топлинна енергия е дейност, подлежаща на лицензиране. Според чл. 43, ал. 2, т. 3 от същия закон, за една обособена територия се издава само една лицензия за пренос на топлинна енергия. Посоченото е основание за извод, че отсъствието на конкуренция не се дължи на изкуствено стесняване на параметрите на поръчката, респ. при възлагането на договор с такъв предмет е обосновано прилагането на чл. 79, ал. 1, т. 3, б. „в“ от ЗОП.  От изложените мотиви и допълнително извършената справка в Регистъра на издадените лицензии за дейностите в енергетиката и списъка на топлоснабдителни компании е видно, че „Топлофикация София” EАД е носител на изключително право за пренос на топлинна енергия, придобито по силата на административен акт – лицензия, издадена от КЕВР на основание ЗЕ. Териториалният обхват на лицензията включва гр. София, където следва да се реализира възлаганата доставка.  Предвид изложеното, прилагането на чл. 79, ал. 1, т. 3, б. „в“ от ЗОП в конкретния случай може да се приеме за законосъобразно. | | |
|  |
| **ЗАКЛЮЧЕНИЕ** |
| |  | | --- | | Прилагането на избраното правно основание е законосъобразно | |
|  |
| ***\* Забележка:*** Съгласно чл. 229, ал. 2 от ЗОП с контрола по чл. 233 от ЗОП се оказва методическа помощ за законосъобразност при възлагането на обществени поръчки. Когато законосъобразното прилагане на избраното правно основание не е безспорно доказано при контрола и процедурата завърши със сключване на договор, АОП уведомява органите по чл. 238, ал. 1 от ЗОП (чл. 135, ал. 3 от ППЗОП). |
|  |